**З А П И С Н И К**

од 48-та седница на Советот на Општина Аеродром, одржана на 24.10.2024 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Милка Тримчевска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Антонио Петковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.Претседателот извести дека на седницата Советниците Милутин Ристески и Миле Климоски се приклучени он-лајн

Претседателот отвори расправа по однос на Записникот на 47-та седница на Советот.

Бидејќи никој не побара збор Претседателот го стави на гласање Записникот

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Градоначалникот

1. Предлог-план за измена на Планот на програмите за развој за период 2024-2026 година
2. Предлог-одлука за давање согласност за примање на донација од страна на Делта Бет ДОО Скопје ( MOZZART ) ЗА ЦЕЛОСНА реконструкција и поставување на ново осветлување на постоечко спортско игралиште лоцирано зад ТЦ „Капитол“ во близина на ДГ „Лале“
3. Предлог-одлука за давање на времено користење на дел од недвижна ствар
4. Предлог-одлука за давање согласност за примање на донација од страна на Градежен институт МАКЕДОНИЈА АД Скопје за изработка на Урбанистички проект со план за парцелација за ГП 1.10 во опфат на измена и дополнување на Детален урбанистички план за населба Лисиче-бараки Урбан блок 2, Општина Аеродром-Скопје и Основен проект за Градинка ЈУДГ „Буба Мара“ објект Пчелка 1, (сите фази), ул. Грамос бр 11, општина Аеродром

Претседателот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-план за измена на Планот на програмите за развој за период 2024-2026 година**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за примање на донација од страна на Делта Бет ДОО Скопје ( MOZZART ) ЗА ЦЕЛОСНА реконструкција и поставување на ново осветлување на постоечко спортско игралиште лоцирано зад ТЦ „Капитол“ во близина на ДГ „Лале“**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за давање на времено користење на дел од недвижна ствар**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за примање на донација од страна на Градежен институт МАКЕДОНИЈА АД Скопје за изработка на Урбанистички проект со план за парцелација за ГП 1.10 во опфат на измена и дополнување на Детален урбанистички план за населба Лисиче-бараки Урбан блок 2, Општина Аеродром-Скопје и Основен проект за Градинка ЈУДГ „Буба Мара“ објект Пчелка 1, (сите фази), ул. Грамос бр 11, општина Аеродром**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителната точка Предлог-план за измена на Планот на програмите за развој за период 2024-2026 година да се разгледа како прва точка од дневниот ред, а останатите дополнителни точки да се разгледаат како последни точки од дневниот ред а пред точката Советнички прашања.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање **дневниот ред со дополнувањето**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека дневниот ред за 48-та седница е усвоен

**Се премина на точките од дневниот ред**

**1-ва точка- Предлог-план за измена на Планот на програмите за развој за период 2024-2026 година**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека точката е усвоена

**2-ра точка-Предлог-одлука за измени и дополнувања на Буџетот на Оштина Аеродром за 2024 година.**

**Претседателот најнапред отвори расправа по однос на поднесените амандмани.Претседателот извести дека се поднесени 14 (четиринаесет) амандмани од страна на Градоначалникот.**

**-Амандман,поднесен од Градоначалникот -архивски број 09-261/2 од 24.10.2024 година.**

**Предлагачот го образложи амандманот и напомена дека** се работи за Амандман кој што се однесува во делот за обезбедување на проекти кој што дополнително се добиле од Владата на Р.М и врз основа на истите се прави изена согласно потребите со цел истите тие проекти да можат да се реализираат.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман ,поднесен од Градоначалникот -архивски број 09-261/3 од 24.10.2024 година**

**Предлагачот го образложи амандманот и напомена дека** овој Амандман се однесува за намалување а приходите за надомест за уредување на градежно земјиште и бидејќи нема доволно реализација во рамките на ова приходно конто , поради тоа истото се намалува.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот-архивски број 09-261/4 од 24.10.2024 година.**

**Предлагачот го образложи амандманот и напомена дека** доставен е предогот од страна на ОУ Блаже Конески и овој Амандман се однесува во делот на буџетот за самофинансирачки активности кој се однесуваат за измени и дополнувања на средствата во зависност од потребите кој што ги имаат во делот на самофинансирачките потреби за струја и за телефон.

**Советникот Дарко Масларковски се јави за збор** и напомена дека од оправдани причини немал можност да ги погледне Амандманите и поради тоа не може да ги гласа. Советнок даде предлог пред одржување на седница да се има состанок каде што детално и суштиски ќе се објаснат Амандманите или дополнителните точки кои што се ставаат на дневен ред.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот- архивски број 09-261/5 од 24.10.2024**

**Предлагачот го образложи амандманот и напомена дека** врз основа на добиените податоци од Министерството за финансии има промена на средствата кои што се дадени од дотациите од приходи од ДДВ и врз основа на иститетие морало да се направи намалување на средствата во буџетот и со оглед на направените анализи и контрола на досега потрошеното се направило корекција на одредени ставки во делот на плати се со цел онаму каде што треба да се префрлат средствата, а таму каде што има вишок на нереализирани средства истите тие да бидат тргнати.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот- архивски број 09-261/6 од 24.10.2024**

**Предлагачот го образложи амандманот и напомена дека** овој Амандман се однесува на кратење и надополнување на ставки во делот на одделение за комунални работи се со цел реализација на одредени проекти за непречено функционирање на Општината.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од страна на Градоначалникот- архивски број 09-261/7 од 24.10.2024 година**

**Предлагачот го образложи амандманот и напомена дека** овој Амандман се работи за корекција на контата од промените кој што ги опфаќа секторот за образование спорт и култура, каде што се направиле измени во делот на зголемување и намалување на повеќе ставки се со цел непречено да функционира Општината.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од страна на Градоначалникот-архивски број 09-261/8 од 24.10.2024 година**

**Предлагачот го образложи амандманот и напомена дека** овој Амандман се однесува на сите конта кој што се однесуваат претежно од секторо за работи на Градоначалник и ги опфаќа тековните потреби за функционирање на јавната администрација.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман,поднесен од Градоначалникот -архивски број 09-261/9 од 24.10.2024 година**

**Предлагачот го образложи амандманот и напомена дека** овој Амандман се однесува за корекција на контата кој што во одделението за односи си јавност и развој и поддршка на итегралниот информациски систем во Општината, каде што се направило корекција на одредени сметки кои што се сметало дека истите нема да се реализираат.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот-архивски број 09-261/10 од 24.10.2024 година**

**Предлагачот го образложи амандманот и напомена дека** се работи за корекција во контото во буџетот во делот на донациите каде што има корекција врз основа на барање кое што се доставени од ОУ Ѓорѓија Пулевски и Блаже Конески во кој што се врз основа на дадени донации , има корекција на приходите и расходите во рамките на буџетот.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман,поднесен од Градоначалникот-архивски број 09-261/11 од 24.10.2024 година**

**Предлагачот го образложи амандманот и напомена дека** овој Амандман се однесува за Проектот поврзан за чист Аеродром. Со пролонгирање на потребите на Проектот и проемена на динамиката на реализација на истиот го усогласиле со цел да може тековно и навремено истиот да функционира.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман,поднесен од Градоначалникот -архивски број 09-261/12 од 24.10.2024 година**

**Предлагачот го образложи амандманот и напомена дека** овој Амандман произлегува од секторот за правни и имотно правни работи и се однесува на корекција на сметки кој што за истите тие има потреба или пак има вишок на средства кој што до крајот на годината нема да се реализираат.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот-архивски број 09-261/13 од 24.10.2024 година**

**Предлагачот го образложи амандманот и напомена дека** овој Амандман се однесува во делот на самофинансирачките активности во буџетот на Општина Ародром и истиот тој се корегира со цел непречено функционирање на градинките во рамките на Општината

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот-архивски број 09-261/14 од 24.10.2024 година**

**Предлагачот го образложи амандманот и напомена дека** овој Амандман се однесува во делот на колоната за блок дотации и истиот има зголемување за сумата на блок дотации кој што е дадено од страна на Министерството за образование и е распределена по контата за потребите за функционирање на потребите на училиштата во Општина Аеродром.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека амандманот е усвоен

**-Амандман, поднесен од Градоначалникот-архивски број 09-261/15 од 24.10.2024 година**

**Предлагачот го образложи амандманот и напомена дека** овој Амандман се онесува на зголемување на средствата во делот на блок дотациите за градинките на територијата на Општина Аеродром врз основа на известувањата од страна на Министерството на труд и социјална политика каде што ги имаат зголемено блок дотациите за завршување на годината и средствата им се распределени по контата со цел непречено функционирање на градинките на територијата на Општина Аеродром.

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 **Се констатира дека амандманот е усвоен**

**Претседателот отвори расправа по Предлог-одлуката за измени и дополнувања на Буџетот на Општина Аеродром за 2024 година**

**Советникот Љупчо Недески се јави за збор** и напомена дека овој ребаланс на буџетот е приказ на лошото работење или менаџирање на Локалната бласт воОпштина Аеродром предводена од ВМРО-ДПМНЕ и коалицијата која што дава одраз на тоа како со лошо менаџирање и владеење во Општината, Општината е доведена во ситуација да нема средства за реализација на никаков Проект. Советникот напомена дека лошото менаџирање на Општината го доведува до оваа ситуација која се случува неколку седници каде што секој ребаланс на буџетот е составен од Амандмани кои се однесуваат на префрлање на средства од едно на друго конто со цел да може Општината да функционира. Советникот напомена дека покрај префрлањето од едно на друго конто се крати и од спортот и од културата, средства Општината нема и она што може да се види е дека се крпи крај со крај колку да се истерале оние трошоци кои се неизбежни за функционирање на локалната самоупава. Советникот констатираше дека локалната власт во Општина Аеродром покрај тоа што не реализирала никакви проекти, е власт што се надева на обврзници и задолжувања, неспособна да обезбеди никакви средствасо цел развој на Општината и граѓаните.

**Советникот Горан Костовски се јави за реплика** и напомена дека не може да се согласи со тоа дека не може да ги обвини за недомаќинско работење, бидејќи знае дека тендер се дава годишен 300.000 ева за чистење на Аеродром на една фирма, а Аеродром не бил никогаш по прлјав, додека пак на друга фирма се дава 500.000 годишен тендер за фонтани кои што пола и не работат.

**Советникот Дејан Ристовски се јави за збор** и праша дали граѓаните на Општина Аеродром ги засега каде, што и како се префрла или ги засегаат комуналните проблеми што ги има, проблемите со загаден воздух и останати работи кои што не се решени во Општината.Советникот напомена дека со овој ребаланс се покажува не знаењето од страна на локалната власт во случајов ВМРО-ДПМНЕ и коалицијата како се водиедна Општина.Исто така Советникот напомена дека некадарноста на претставниците од локалната власт да се справат со најобични локални проблеми го гледаат на секој чекор.Советникот праша дали ако овие пари што се стигнати од Централната власт не дојдоа, немаше да исполните ниту еден од проектите што ги ветувавте во предизборието.Советникот ги прочита ветувањата, проектите од Програмата кои што биле ветени и што од нив е направено досега и напомена дека ниту еден проект од приоритетите не е реализиран, а не па од останатите ветувања.

**Советникот Дарко Масларковски се јави за збор** и констатираше дека откога е член на Советот на Општина Аеродром, Централната власт додека не донесе закони со кои што би дошло до целосна независност на Општините, односно парите на граѓаните да се сливаат директно во Општините Советникот напомена дека они како Општина не треба да постојат, бидејќи освен за плати и трошоци каде што имаат проблем да ги обезбедат и доколку не се шерува со урбаната мафија и се градат згради на секој чекор за да се полни буџетот не преостанува ништо, освен да се прават по 4 ребаланси годишно. Советникот исто така напомена дека по него би било приоритетно сите партии да се заложат за децентрализација како би можела Општина Аеродром да функционира, а во спротивно би побарал Општина Аеродром да ги предаде ингеренциите на Централната власт.

**Советникот Васе Канзуров се јави за збор** и напомена дека бидејќи Советникот Дарко Масларковски неколку наврати заговарал укинување на советот и Општината, Советникот Васе го потсети неговиот колега кога бил млад во 2004 после еден тежок референдум е сменет законот за локална самоуправа и е воспоставена нова Општина Аеродром заедно со Совет на Општина Аеродром. Советникот напомена дека ако се сака да се укине може да се побара иницијатива за нов референдум.

**Советникот Дарко Масларковски се јави за реплика** и напомена да не биде разбран погрешно сакал само поетски да се изрази и поголема длабочина да се даде, а не политички.Советникот напомена дека на Аеродромци треба да им е јасно дека имаат нефункционална Општина од фактот што Општината не може да функционира со ова што го има на располагање. Што се однесува до референдумот од 2004 година Советникот напомена дека иако бил млад, сметал дека требало да постои и Општина Ново Лисиче која што би се грижела за Ново Лисиче, поради тоа што тогаш немало ни игралиште, ни клупи. Советникот напомена дека реалната фактичка состојба без децентрализација и без Централната власт да даде пари за конкретни работи, овие 3 години Општината нема крупна капитална инвестиција направено.

**Бидејќи никој друг не побара збор Претседателот го заклучи претресот и ја стави Предлог-одлуката за измени и дополнувања на Буцетот на Општина Аеродром за 2024 година со усвоените амандмани на гласање.**

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 **Се констатира дека точката е усвоена**

**3-та точка**-**Предлог-план на програмите за развој за период 2024-2027 година.**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-одлука за одобрување на дополнителни финансиски средства на основни училишта и детски градинки на територијата на Општина Аеродром.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-програма за измена и дополнување на Програмата за планирани активности од областа на образованието во Општина Аеродром за 2024 година.**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-програма за измена на Програмата за планирани активности од областа на културата во Општина Аеродром за 2024 година.**

**Советникот Дарко Масларковски се јави за збор** и констатираше дека освен првата година кога започнале со работа нешто што наследиле и некој ребаланс потоа имало и обид за културни манифестации и зголемување на буџетот и од тогаш понатаму секој ребаланс секоја година се крати. Советникот напомена декаа секогаш го погодува кога се крати од културата и се надева дека следната година ќе има зголемување во областа на културата, да има еднаш месечно културна манифестација и во развојната програма наредната година да се стави дека ќе сенаправи културен дома со театар, кино и сл.

**ГЛАСАА: ЗА – 16 советници ПРОТИВ –1 советник ВОЗДРЖАНИ- нема**

Се констатира дека точката е усвоена

**7-ма точка** - **Предлог-програма за измена на Програмата за планирни активности од областа на социјалната заштита и заштита на децата во Општина Аеродром за 2024 година.**

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

Се констатира дека точката е усвоена

**8-ма точка**- **Предлог-програма за измена на Програмата за поддршка на спортот во Општина Аеродром за 2024 година**

**Советникот Дејан Ристовски се јави за збор**  и напомена дека за оваа точка Комисијата за спорт одржа состанок каде што присуствувал и претставник од Општинската администрација и им пренел дека се кратат средства од повеќе ставки. Советникот на состанокот поставил прашање зошто се кратат средства и му било одговорено дека ќе бидат пренаменети во други проекти. Советникот праша зошто истите средства не се искористат за помош на спортските клубови и спортистите во Општина Аеродром на кој што уште лани им била ветена помош. Советникот напомена дека бил објавен оглас каде што луѓето донеле документи и уште нема никаква реализација. Исто така Советникот потсети дека огласот бил објавен на 24.02 минатата година и после година ипол не им е исплатено ветеното кое што сами им го понудиле.

 **ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека точката е усвоена

**9-та точка- Предлог-одлука за изменување на Одлука за изменување и дополнување на Детален урбанистички плн за градска четврт СИ12. Блок 12.02, Општина Гази Баба, Општина Аеродром-Скопје, плански период (2021-2026) површина на опфатот (24.65 ха).**

**Советникот Дејан Ристовски се јави за збор** и констатираше дека кога се работи за техничка грешка дупот е најавен една недела претходно како што е редот, но кога се носи самиот дуп тогаш тој е донесен во последен момент. Советникот праша зошто кога се носи дуп не се ставаат материјалите една недела претходно.

**Претставник од Општинската администрација даде објаснување по однос на точката.**

**ГЛАСАА: ЗА – 21советници ПРОТИВ – нема ВОЗДРЖАНИ- нема**

 Се констатира дека точката е усвоена.

**10-та точка**- **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3782 КО Кисела Вода 2).**

 **ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка** - **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3638 КО Кисела Вода 2).**

**ГЛАСАА: ЗА –20советници ПРОТИВ –нема ВОЗДРЖАНИ- нема**

Се констатира дека точката е усвоена

**12-та точка**- **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 967/8 КО Кисела Вода 2).**

**ГЛАСАА: ЗА –20советници ПРОТИВ –нема ВОЗДРЖАНИ- нема**

Се констатира дека точката е усвоена

**13-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 2942 Ко Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**14-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 790/9 КО Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека точката е усвоена

**15-та точка-** **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3976/2 КО Кисела Вода 2.**

**ГЛАСАА: ЗА –21 советници ПРОТИВ – ВОЗДРЖАНИ- нема**

Се констатира дека Одлуката е усвоена

**16-та точка- Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3798 КО Кисела Вода 2).**

**ГЛАСАА: ЗА –21 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**17-та точка-Предлог-одлука за давање на времено користење на дел од недвижна ствар**

**ГЛАСАА: ЗА –22советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**18-та точка- Предлог-одлука за доделување еднократна парична помош на семејство Велковски заради полесно надминување на последиците од претрпена штета на предизвикана од пожар**

**Претседателот даде пауза од 10 минути како би можела комисијата да се состане по однос на сумата**

**По паузата од 10 минути, Претставникот од надлежната комисија се произнесе и напомена дека** Комисијата за финансирање и буцет се состана и донесе едногласна одлука да се одобри сума во износ од 10.000 денари.

**ГЛАСАА: ЗА –24советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**19-та точка- Предлог-заклучок за усвојување на Извештај за извршување на Одлуките донесени од страна на Советот на Општина Аеродром за период од 01.08.2023 година до 30.11.2023 година.**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**20-та точка-Предлог-заклучок за усвојуање на Извештај за извршување на Одлуките донесени од страна на Советот на Општина Аеродром за период од 01.12.2023 година до 31.03.2024 година.**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Заклучокот е усвоен

**21-ва точка- Предлог-одлука за давање согласност за примање на донација од страна на Делта Бет ДОО Скопје ( MOZZART ) ЗА ЦЕЛОСНА реконструкција и поставување на ново осветлување на постоечко спортско игралиште лоцирано зад ТЦ „Капитол“ во близина на ДГ „Лале“**

**Советничката Благица Сековска се јави за збор** и напомена дека се дискутирало за преместување на коцкарниците во одалеченост од училиштата на неколку метри и сега требада се промовираат коцкарниците пред младите и треба да се стави знак дека донацијата е дадена од MOZZART.Советничката напомена дека Советничката група на Левица ќе гласа против оваа донација.

**Советникот Дарко Маслаковски се јави за збор** и праша дали во самиот договор на донацијата стварно треба да се стави табла дека е донирано од кладилница

**Градоначалникот Дејан Митески одговори дека** не се уредува рекламирањето во договорите така што не се обврзани да стои реклама.

**ГЛАСАА: ЗА –15советници ПРОТИВ –3 советници ВОЗДРЖАНИ- нема**

Се констатира дека Одлуката е усвоена

**22-ра точка-Предлог-одлука за давање на времено користење на дел од недвижна ствар**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка- Предлог-одлука за давање согласност за примање на донација од страна на Градежен институт МАКЕДОНИЈА АД Скопје за изработка на Урбанистички проект со план за парцелација за ГП 1.10 во опфат на измена и дополнување на Детален урбанистички план за населба Лисиче-бараки Урбан блок 2, Општина Аеродром-Скопје и Основен проект за Градинка ЈУДГ „Буба Мара“ објект Пчелка 1, (сите фази), ул. Грамос бр 11, општина Аеродром**

**Претставник од Општинската администрација даде објаснување по однос на точката**

**ГЛАСАА: ЗА –17советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**24-та точка-Советнички прашања**

**Советникот Љупчо Недески**- Моето советничко прашање е поставено од граѓаните и директно ќе биде проследено до Градоначалникот. Како што сум информиран од страна на Министерството за спорт се планирало некој проект програма за субвенционирање на врвниот спорт каде што од парите од игрите на среќа , од данокот од парите од игрите на среќа тие парични средства ќе оделе за клубовите. Поради лоши меѓучовечки односи помеѓу федерацијата и Министерството парите се планирани за сите врвни спортови освен за кошарката, што значи директно од оваа ситуација МЗТ-Скопје би му се нанело директно штета поради некои меѓучовечки односи.Директно од ова што го кажав претходно произлегува пашањето дали неговата партија вака планира да му помогне на спортот и кошарката со селективно давање пари по личен терк на Министерот и како планираат да реагираат за тоа, затоа што МЗТ директно трпи.Што се превзема од страна на Општината кога е во прашање кошаркарскиот клуб МЗТ-Скопје, во каква финансиска состојба се наоѓа клубот и на што се должи низата лоши резултати во АБА 2 лигата.

**Советникот Дарко Масларковски**-Добив информација дека во градинките нема дефектолог веќе неколку месеци, а и дека е проблем да се отвори оглас. Што планира Општина Аеродром да превземе во врска со ова, дали наскоро ќе се отвори оглас.

-Дали е планирано барем за следната година голем дел од оразовниот кадар и во градинките и во Основните училишта да добијат од сертифицирани стручни лица, обуки како полесно би се справиле со чувањето и воспитувањето на децата со атипичен развој.

-Ја замолувам администрацијата во неможност да одговори да не праќа бенигни одговори од типот на не знаеме точно за која локација зборувате. Најверојатно тоа е прашањето за зградата спроти Горење, Коста Новаковиќ и ако може да ми помогне некој од службите да утврдиме за која улица станува збор за уредување на просторот пред таа зграда каде што треба да добие по урбанистичкиот план мал појас на зеленило и пешачка патека, бидејќи таму има сега див паркинг и освен прашина немаат никаков бенефит лиѓето кои што живеат таму.

-До каде е процесот со пензионерското во Мичурин , до каде е процесот со тоа и дали од кога ќе заврши постапката пензионерите ќе го добијат во владеење овој простор.Дали ќе смогнеме сили до пролет да поставиме една тенда која што ќе ги заштитува пензионерите од дожд и сонце во текот на летото.

-Со новиот Градежен инспектор сакам да добијам информација дали се излегува на терен, дали се констатираат неправилности, дали се изрекуваат казни, дали се фаќаат сторителите, колку казни се изречени за исфрлање на кабаст отпад, за узурпирање на јавен простор. Барам една целосна информација од кога почна да работи Градежниот инспектор до месец октомври што е се сработено.

-Добив некој бениген одговор дека прскалките што се во тревниците биле под одговорност на паркови и зеленила под Град Скопје, па прашувам што планира да превземе Општина Аеродром во врска со тоа, дали ќе мораме повторно да ги гледаме жолти нашите тревници или можеме на страна од ингеренцијата да инвестираме во поправка на тој систем или во најмала рака да обезбедиме црева и самите да ги наводнуваме тревниците во летниот период.

**Советничката Благица Сековска**-Се однесува за труењето за кое што дискутиравме минатиот пат за училиштето Ѓорѓија Пулевски, ме интересира дали е констатирано кој бил виновен за труењето и доколку бил виновен добавувачот што е превземено по таа тема.

-Ме интересира дали сите стари згради го имаат откупено земјиштето под зградите и колкав процент земјиште околу зградите ( старите згради) го имаат откупено станарите, а колку е сеуште во државна сопственост.

**Советничката Сузана Делева**-Прашање кое што го поставив пред неколку седници и се однесуваше на тоа Општината да ме извести колку детски игралишта има на територијата на Општина Аеродром и да ги наведе локациите каде што се наоѓаат тие детски игралишта. Службите ме известија писмено дека на територијата на Општина Аеродром има 56 детски игралишта и воедно ги наведе нивните локации. На мое дополнително прашање на наредната седница ми беше даден одговор дека сите детски игралишта ќе се обноват, односно реконструираат до крајот на Септември оваа година. Со увид на неколку детски игралишта кои што се тука во близина утврдив дека детските игралишта барем во околината на оваа зграда не се обновени, што значи дека рокот кој што Општината сама си го дала е пробиен. Моето прашање е зошто не се обновени сите детски игралишта до рокот кој што самата Општина си го задала, колку игралишта се обновени , а уште колку се останати за обновување и која е причината што овие детски игралишта не се обновени.Барам да ми се дадат и локациите на детските игралишта кои што не се обновени.

-Ова прашање е во врска со ветувањето кое што го даде владеачката партија во предизборната кампања, односно во нивната програма , а се однесуваше за ветувањето дека на територијата на Општина Аеродром ќе се изградат 4 градинки и тоа во Мичурин, Острово, Лисиче и Долно Лисиче со капацитет од 800 дечиња со ветување и обврска дека до крајот на 2022 година барем една градинка ќе биде пуштена во употреба. Дали граѓаните на Општина Аеродром до крајот на овој мандат ќе добијат барем една градинка.

-Имено во Програмата на ВМРО-ДПМНЕ се имаат обврзано дека на територијата на Општина Аеродром нема да има диви депонии, а постојаните ќе се чистат.Прашувам дали во текот на 2024 година се лоцирани на територијата на Општина Аеродром поголеми депонии, ако се лоцирани каде се лоцирани и дали до денеска тие депонии се ичистени.Воедно сме сведоци и на многу грда слика на нашата територија, бидејќи околу секој контејнер скоро да има мала депонија создадено. Иако службите можеби чистат сепак скоро секој втор контејнер околу има депонија. Прашањето ми е зошто редовно не се чисти просторот околу овие контејнери за комунален отпад.

-Прашање кое се однесува за Јавното Претпријатие за комунални дејности, Јавното Претпријатие за комунални дејности спроведе акција за поткастрување гранки на исушени дрвја и лисја што е за поздравување, меѓутоа гранките што ги искастриле не ги собрале, Прашањето ми е кога Јавното Претпријатие ќе ги собере искастрените гранки и собраните суви лисја од парковите.

**Советничката Сања Несторовска Лазарова**-На улица Тодор Чангов и Ѓорѓи Капчев по втор пат бараат да се стават безбедносни столбчиња на тротоарите за да можат безбедно да се движат граѓаните и да се спречи паркирање на возила на тротоарите.

-Прашање до Градоначалникот каде што граѓаните бараат одговор за паркот на последна 17ка кој е нов, зошто се дозволува да се уништува и е во катастрофална состојба.

-Кај паркот Авионче кај црквата, потребно е да се вратат старите или да се стават нови столбчиња, бидејќи на делот кај што е пешачката зона се паркираат возила и долж булеварот исто кај пешачката патека.

**Советникот Даниел Самарџиски**-Ме интересира зошто се доцни со изградбата на театарот Ристо Шишков, кога ќе биде тоа, затоа што не само што му фали театар на Општина Аеродром, туку и ќе се одолжиме на ликот и делото на овој голем човек.

-Прашање кое што е поврзано со спортот, бидејќи не се реализирани многу од програмите кои што беа ветени, а се пред се за субвенционирање на младите во спортот, тогаш зошто не се направат некои работи кои што можат да се направат без пари. Кога ќе ни се одговори на Предлог поднесен на 11. 03.2024 година под архивски број 09-71/1 до комисија за признанија и награди каде што има предложено лице од Населба Горно Лисиче, човек на 71 годишна возраст кој што истрча 71км и кој што беше прв на маратонот во Љубљана.

**Советникот Дејан Ристовски**-Од добиен одговор од барање преку информација од јавен карактер на мое прашање кај се вршело до сега испитување на земја, вода и воздух и дали се вршело во Општина Аеродром, добив одговор дека никаде нема ништо извршено. Општина која што е меѓу најзагадените во Македонија не врши испитување на квалитетот барем на воздухот. Колку што знам во буџетот има проектирано 500.000 за оваа намена, а не се искористени.Прашувам зошто не се искористени, зошто не е извршено испитување и дали жителите на Општина Аеродром не можат да знаат каков воздух дишат. Барем до крајот на годинава направете го ова испитување и кажете каде е најзагаден воздухот за да можат жителите сами да превземат мерки.

**Советничката Вангелина Мојановска**-Во нашава Општина загадувањето на воздухот во зимскиот период секојдневно се зголемува и сите знаеме дека имаме можеби една од најзагадените Општини во Скопје.Посебно загадувањето е во приградските делови од Општина Аеродром каде што се користат најразновидни огревни материјали.Моето прашање се однесува дали Општината има план да им помогне на граѓаните како да го променат начинот на греење во приградските населби во Општината, тука сигурно ќе треба и со некоја субвенција да им се помогне да обезбедат друг начин на греење. Дали одделението за комунални работи и заштита на животната средина прави редовни контроли кај граѓаните во Општината посебно во овој дел, дали се користат несоодветни огревнимаеријали.Дали Општината има функционални мерни станици за мерење на загадувањето на воздухот, бидејќи оттука треба да тргне мерењето на воздухот, да не добиваме секогаш од други, бидејќи и во изборната Програма има планирано дека веднаш по добивањето на изборите ќе се постави таква мерна станица која што ќе го следи загадувањето на воздухот.

- За реализација на планираните активности во изборната Програма на ВМРО-ДПМНЕ имаше планирано 1000м2 паркови и зеленило и 15.000 дрвја на нашата територија. Колку од овие паркови и зеленило се изградени до овој период, останатиот дел кога се планира да се реализира. Сакам да добијам одговор од Општината, бидејќи во изборната Програма беше ветено дека ќе бидат 15.000 нови дрвја засадено на територијата на Општина Аеродром, прашувам колку и ако има засадено на кое делови колку садници се засадени, но да не добијам одговор од паркови и зеленило, туку од Општината.

-Во Населбата Острово карши училиштето Брака Миладиновци во тие бараки имаше една амбуланта и тој дел таму е запуштен и граѓаните се плашат да не се вселуваат бездомници каде што ќе и се наруши безбедноста.Сакам да прашам дли тој дел е Општински имот и ако е Општински дали Општината планира да изгради нова амбуланта или пак планира нешто друго да се ради. Доколку не е Општински имот тогаш да ми се одговори и Општината да исконтактира ако е приватно земјиште не може така да стои во средина на еден убав дел на Населбата.

-До каде е изградбата на паркот Радост, неколку пати се менува дупот и се правеа други промени, меѓутоа тој парк толку се величеше, а таму нема ништо, дури има израснато треви каде што се шетаат разни животинки и тоа на луѓето им смета. Сакам да прашам дали Општината ќе почне да го гради или пак веќе се откажува од тој парк, па за наредните избори ќе остане повторн во Програмата.

Дневниот ред беше исцрпен.

Со тоа заврши 48-та седница на Советот на Општина Аеродром.

Претседател на Совет

 на Општина Аеродром

 Антонио Петковски